**Julius Aleksanteri Junttila** (s. 15. elokuuta 1991 Oulu) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan vasen laitahyökkääjä.

Ura
---

### Seuraura

Junttila on Oulun Kärppien kasvatti. Hän voitti C-nuorten SM-hopeaa vuonna 2007. Kaudella 2008–2009 Junttila oli Kärppien B-nuorten runkosarjan paras pistemies ja maalintekijä tehoilla 22+14=36. Hän voitti kauden päätteeksi SM-pronssia. Junttila voitti jo ensimmäisellä A-juniorikaudellaan 2009–2010 koko A-nuorten SM-liigan pistepörssin tehtyään 41 runkosarjaottelussa tehot 27+33=60. Maalipörssin voiton hän jakoi Ässien Samuli Virkkusen kanssa. Junttila voitti kauden päätteeksi A-nuorten Suomenmestaruuden ja valittiin pudotuspelien parhaaksi pelaajaksi sekä tähdistökentälliseen.

Junttila teki kauden 2009–2010 aikana myös SM-liigadebyyttinsä. Hän pelasi ensimmäisen SM-liigaottelunsa 28. tammikuuta 2010 vierasottelussa Kalevan Palloa vastaan. Kolmannessa ottelussaan 4. maaliskuuta 2010 vieraissa Pelicansia vastaan Junttila teki liigauransa avausmaalin sekä saman tien kypärätempun. Hänen kolmas maalinsa jäi Kärppien 2–5-voittoon päättyneen ottelun voittomaaliksi. Kypärätemppu oli tulokkaiden viides 2000-luvulla SM-liigassa. Junttila palkittiin ottelun *Ilta-Sanomien* kolmen tähden tähtipelaajana. Yhteensä hän pelasi kauden aikana SM-liigassa viisi runkosarja- ja kolme playoff-ottelua tehopistein 3+1=4. Junttila pelasi kauden aikana myös viisi Mestis-ottelua. Hän edusti Suomen alle 20-vuotiaiden jääkiekkomaajoukkuetta neljässä ottelussa ja Kajaanin Hokkia yhdessä ottelussa lainalla marraskuussa 2009.

Sibir Novosibirsk varasi Junttilan 140. pelaajana KHL:n varaustilaisuudessa 2010. Maaliskuussa 2010 hän sekä Junttilan kanssa A-nuorten tähdistökenttään valitut ketjukaveri Joonas Komulainen sekä Nico Lehto tekivät kolmivuotisen SM-liigasopimukset Kärppien kanssa. Varsinaisella tulokaskaudellaan 2010–2011 Junttila teki 29 runkosarjaottelussa tehot 4+4=8. Hän kuitenkin myös haki vielä pelituntumaa Mestis-joukkue Kiekko-Laserista sekä Kärppien A-nuorista, joita Junttila auttoi kevään 2011 pudotuskarsinnoissa. Hän pelasi kauden aikana Mestistä myös alle 20-vuotiaiden maajoukkueessa.

Kaudella 2011–2012 Junttila vakiinnutti paikkansa Kärppien SM-liigajoukkuessa. Hänen ensimmäinen kokonainen liigakautensa toi 57 runkosarjaottelussa tehot 13+15=28, joilla Junttila oli Kärppien neljänneksi paras pistemies. Hänen liigauransa ensimmäinen pudotuspelimaali syntyi hyvään saumaan, sillä se ratkaisi Kärpille 4–3-jatkoaikavoiton toisessa puolivälieräottelussa 24. maaliskuuta 2012 Pelicansia vastaan ja tasoitti ottelusarjan 1–1:een. Voittomaali syntyi ajassa 76.18. Junttila palkittiin ottelun *Ilta-Sanomien* kolmen tähden tähtipelaajana. Kärpät kuitenkin hävisi ottelusarjan lopulta seitsemännessä ottelussa Pelicansin voitettua 4–3. Joulukuussa 2012 Junttila teki seuran kanssa kaksivuotisen jatkosopimuksen.

Junttila oli kaudella 2013–2014 19 osumallaan Kärppien paras maalintekijä. Tehopisteitä runkosarjassa kertyi kaikkiaan 34. Hän voitti kauden päätteeksi Suomenmestaruuden. Kaudella 2014–2015 Junttila jatkoi vahvoja otteitaan Joonas Kemppaisen ja Joonas Donskoin kanssa muodostamassaan "JJJ-ketjussa". Hän oli tehoilla 12+21=33 Kärppien kolmanneksi paras pistemies Mika Pyörälän kanssa. Junttila voitti kauden päätteeksi taas Suomenmestaruuden. Joulukuussa 2014 hän teki vuoden mittaisen jatkosopimuksen joukkueen kanssa. Kaudella 2015–2016 Junttila pelasi loukkaantumisten vuoksi runkosarjassa vain 40 ottelua ja oli myös sivussa kolme ensimmäistä playoff-ottelua. Hän oli kuitenkin runkosarjassa 15 osumallaan Kärppien toiseksi paras maalintekijä Miro Aaltosen ja Mika Pyörälän kanssa. Junttila voitti kauden päätteeksi SM-pronssia. Hän oli myös Mestarien liigassa Kärppien paras pistemies tehoilla 4+6=10. Junttila voitti CHL-hopeaa.

Kaudeksi 2016–2017 Junttila siirtyi kaksivuotisella sopimuksella Ruotsin SHL-liigan Luleå HF:ään. Hänen kautensa osoittautui kuitenkin pettymykseksi ja Junttila teki runkosarjassa 35 ottelussa vain tehot 3+7=10. Kesäkuussa 2017 Luulaja purki hänen sopimuksensa. Seuraavana päivänä Junttila teki kauden 2017–2018 kattavan sopimuksen kasvattajaseuransa Kärppien kanssa. Hänet nimettiin joukkueen varakapteeniksi. Junttila nousi SM-liigan eliittin. Hän johti Pyeongchangin olympiakisoihin mennessä koko liigan pistepörssiä. Junttila voitti lopulta Kärppien sisäisen piste- ja syöttöpörssin tehoilla 13+39=52, joilla hän sijoittui SM-liigan pistepörssissä neljänneksi. Junttila valittiin liigan lokakuun 2017 kuukauden pelaajaksi. Hänet palkittiin runkosarjan parhaana pelaajana Lasse Oksanen -palkinnolla.

Junttila muodosti yhdessä Mikael Ruohomaan ja Charles Bertrandin kanssa Kärppien ykkösketjun, joka pelasi pääsääntöisesti läpi koko runkosarjan 2017–2018. Ketjua pidettiin yleisesti koko SM-liigan kauden parhaana ketjuna. Kesken puolivälieräsarjan ketju kuitenkin hajotettiin, kun sekä Bertrand että Junttila olivat jääneet aiemmin maaliskuussa kokonaan ilman tehopisteitä. Junttila otti pudotuspelien edetessä paikkansa Kärppien kakkosketjun vasemmasta laidasta. Kauden viimeisessä ottelussa, kuudennessa finaaliottelussa vieraissa Tapparaa vastaan hänen kanssaan ketjussa pelasivat Saku Mäenalanen ja Sami Anttila. Junttilan ketjunvaihto avasi myös hänen pistetilinsä. Junttila voitti lopulta koko pudotuspelien piste- ja maalipörssin tehoilla 8+6=14. Hän voitti kauden päätteeksi Suomenmestaruuden ja Junttila palkittiin pudotuspelien arvokkaimpana pelaajana Jari Kurri -palkinnolla. Hänet palkittiin myös pelaajien äänestämänä kauden parhaana pelaajana Kultaisella kypärällä sekä valittiin SM-liigan tähdistökentälliseen.

Kaudeksi 2018–2019 Junttila siirtyi vuoden mittaisella sopimuksella hänet varanneeseen KHL-seura Sibir Novosibirskiin. Hänen kanssaan joukkueeseen siirtyi myös Kärpistä tuttu ketjukaveri Charles Bertrand. Junttilan alkukausi osoittautui kuitenkin koko joukkueen tapaan pettymykseksi. Hän pelasi Sibirissä vain viisi ottelua ilman tehopisteitä, kunnes Junttilan sopimus purettiin syyskuussa 2018. Vain muutamaa päivää myöhemmin hänen kerrottiin palaavan Ruotsin SHL:ään ja siirtyvän loppukauden kattavalla sopimuksella Växjö Lakers HC:n riveihin.

Kesällä 2019 Junttila haki pelipaikkaa ulkomailta ja harjoitteli Kärppien kanssa kauden 2019–2020 alkuun asti, jonka jälkeen hän jatkoi jääharjoitteluaan seuran A-nuorten mukana. Lopulta Junttila teki lokakuussa Kärppien kanssa loppukauden kattavan sopimuksen. Hän oli joukkueen neljänneksi paras pistemies tehoilla 19+21=40.

Kaudeksi 2020–2021 Junttila siirtyi kaksivuotisella sopimuksella KHL-seura Jokereihin. Joukkuetta valmensi hänelle Kärpistä ja Suomen A-maajoukkueesta tuttu Lauri Marjamäki. Helmikuussa 2022 Jokerit purki Junttilan sopimuksen joukkueen kauden päätyttyä ennenaikaisesti Venäjän ja Ukrainan sodan vuoksi. Hän palasi kevääseen 2023 ulottuvalla opimuksella Kärppien SM-liigajoukkueeseen, jonne Junttilan kanssa Jokereista siirtyivät myös päävalmentaja Marjamäki sekä puolustaja David Sklenička. Kauden 2022–2023 pudotuspelien ensimmäisen kierroksen ensimmäisessä ottelussa 13. maaliskuuta 2023 KooKoota vastaan hän onnistui tekemään kypärätempun. Junttilan toinen osuma jäi Kärppien voittomaaliksi ja kolmannella osumallaan vastustajan tyhjään maaliin hän viimeisteli joukkueelle 4–2-loppulukemat. Jussi Jokinen valitsi Junttilan ottelun Alumnien tähtien ykköstähdeksi. Kärpät lopulta kuitenkin hävisi ottelusarjan KooKoon edettyä puolivälieriin voitoin 2–1. Huhtikuussa 2023 Junttila teki joukkueen kanssa vuoden mittaisen jatkosopimuksen.

### Maajoukkueura

Junttila edusti Suomea Pyeongchangin olympiakisoissa 2018. Yhteensä hän on pelannut 29 A-maaottelua tehopistein 1+10=11. Junttila teki A-maajoukkuedebyyttinsä 6. marraskuuta 2014 Karjala-turnauksen avausottelussa Helsingin Hartwall Arenalla Tšekkiä vastaan. Hänet merkittiin Suomen nelosketjun oikeaan laitaan Joonas Kemppaisen ja Jani Tuppuraisen viereen. Ensimmäisen A-maajoukkuemaalinsa Junttila teki Beijer Hockey Gamesin 6. helmikuuta 2020 Helsingin jäähallissa pelatussa avausottelussa Venäjää vastaan. Hän sai Suomen 3–0-voittoon päättyneessä ottelussa myös syöttöpisteen Teemu Pulkkisen tekemään, ottelun voittomaaliksi jääneeseen avausmaaliin.

Junttila pelasi myös alle 20-vuotiaiden MM-kilpailuissa vuonna 2011. Hän on pelannut yhteensä 27 nuorten ja yhden poikien maaottelun.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Kärpät **(A)** | A-SM | 41 | 27 | 33 | 60 | 30 | 9 | 7 | 6 | 13 | 4 | Ykköstähdistö |
|  | Kärpät | SM-liiga | 5 | 3 | 0 | 3 | 0 | 3 | 0 | 1 | 1 | 0 |
|  | Hokki | Mestis | 1 | 1 | 1 | 2 | 0 | – | – | – | – | – |
|  | Suomi U20 | Mestis | 4 | 1 | 3 | 4 | 2 | – | – | – | – | – |
| 2010–2011 | Kärpät | A-SM | 6 | 2 | 4 | 6 | 6 | – | – | – | – | – |  |  |  |  |  |  | JMM | 6 | 2 | 3 | 5 | 6 |
|  | Kärpät | SM-liiga | 29 | 4 | 4 | 8 | 6 | – | – | – | – | – |
|  | Kiekko-Laser | Mestis | 5 | 2 | 4 | 6 | 2 | – | – | – | – | – |
|  | Suomi U20 | Mestis | 3 | 1 | 0 | 1 | 0 | – | – | – | – | – |
| 2011–2012 | Kärpät | SM-liiga | 57 | 13 | 15 | 28 | 20 | 9 | 1 | 1 | 2 | 2 |
| 2012–2013 | Kärpät | SM-liiga | 60 | 15 | 10 | 25 | 32 | 3 | 2 | 1 | 3 | 25 |
| 2013–2014 | Kärpät | SM-liiga | 56 | 19 | 15 | 34 | 16 | 16 | 1 | 3 | 4 | 6 | Kanada-malja |
| 2014–2015 | Kärpät | SM-liiga | 48 | 12 | 21 | 33 | 8 | 19 | 6 | 9 | 15 | 4 | Kanada-malja |
| 2015–2016 | Kärpät | SM-liiga | 40 | 15 | 10 | 25 | 14 | 11 | 2 | 1 | 3 | 4 |
| 2016–2017 | Luleå HF | SHL | 35 | 3 | 7 | 10 | 4 | 2 | 0 | 1 | 1 | 25 |
| 2017–2018 | Kärpät **(A)** | SM-liiga | 53 | 13 | 39 | 52 | 18 | 18 | 8 | 6 | 14 | 6 | Kanada-malja | Lasse Oksanen -palkinto | Ykköstähdistö |  |  |  | OK | 5 | 0 | 1 | 1 | 0 |
| 2018–2019 | Sibir Novosibirsk | KHL | 5 | 0 | 0 | 0 | 0 | – | – | – | – | – |
|  | Växjö Lakers HC | SHL | 50 | 6 | 13 | 19 | 6 | 7 | 0 | 2 | 2 | 2 |
| 2019–2020 | Kärpät | SM-liiga | 43 | 19 | 21 | 40 | 6 | – | – | – | – | – |
| 2020–2021 | Jokerit | KHL | 39 | 3 | 6 | 9 | 4 | 2 | 0 | 0 | 0 | 0 |
| 2021–2022 | Jokerit | KHL | 35 | 4 | 8 | 12 | 12 | – | – | – | – | – |
|  | Kärpät | SM-liiga | 6 | 1 | 4 | 5 | 2 | 7 | 0 | 1 | 1 | 2 |
| 2022–2023 | Kärpät | SM-liiga | 48 | 10 | 16 | 26 | 16 | 3 | 3 | 0 | 3 | 2 |
| 11 kautta | yhteensä | SM-liiga | 445 | 124 | 155 | 279 | 138 | 89 | 23 | 23 | 46 | 51 |
| 2 kautta | yhteensä | SHL | 85 | 9 | 20 | 29 | 10 | 9 | 0 | 3 | 3 | 27 |
| 3 kautta | yhteensä | KHL | 79 | 7 | 14 | 21 | 16 | 2 | 0 | 0 | 0 | 0 |

Lähteet
-------

* Julius Junttila The Internet Hockey Databasessa (englanniksi)
* Julius Junttila Eurohockey-sivustolla (englanniksi)
* Julius Junttila *Elite Prospects*. Everysport Media Group AB.  (englanniksi)

### Viitteet

1. 1 2  Kärpille paluumuuttaja Ruotsista - Junttila siirtyy Ouluun *Jatkoaika.com*.  13.6.2017. Jatkoaika r.y. Viitattu 18.3.2021.
2. 1 2  Hoikkala, Mikael: "Julius Caesar" varasti huomion Lahdessa *Jatkoaika.com*.  4.3.2010. Jatkoaika r.y. Viitattu 22.4.2012.
3. ↑  Julius Junttila Olympic Stats *Hockey-Reference.com*. Sports Reference LLC. Viitattu 7.5.2020. (englanniksi)
4. 1 2 3 4 5 6 7  Julius Junttila *Elite Prospects*. Everysport Media Group AB.  (englanniksi)
5. ↑  Elite Prospects - Kärpät U18 *eliteprospects.com*. Everysport Media Group AB. Viitattu 16.10.2019. (englanniksi)
6. ↑  Salmela, Kari: Jalasvaara huudatti Niiralan monttua - Kärppä-lupaus debytoi *yle.fi*.  28.1.2010. KUOPIO:  Yleisradio Oy. Viitattu 18.3.2021.
7. ↑  Kärppien superlupauksella uskomaton ilta, Pihlström nosti JYPin kärkitaisteluun *yle.fi*.  4.3.2010. Yleisradio Oy. Viitattu 4.3.2010.
8. ↑  Julius Junttilan liigauralle vauhtia hattutempulla *liiga.fi*.  4.2.2010. Jääkiekon SM-liiga Oy. Viitattu 5.3.2010.
9. ↑  Tilastot – Liiga *liiga.fi*.  4.3.2010. Jääkiekon SM-liiga Oy. Viitattu 22.4.2012.
10. ↑  Kärppien A-junioreista lainapelaajia Hokkiin *Jatkoaika.com*.  24.11.2009. Jatkoaika r.y. Viitattu 5.3.2010.
11. ↑  Kärppäjunioreille kolmivuotiset jatkosopimukset *Jatkoaika.com*.  8.3.2010. Jatkoaika r.y. Viitattu 22.4.2012.
12. ↑  Elite Prospects - Kärpät *eliteprospects.com*. Everysport Media Group AB. Viitattu 16.10.2019. (englanniksi)
13. ↑  Savonen, Ilari: Junttilan osuma määräsi ottelusarjan suuntaa *Jatkoaika.com*.  24.3.2012. Jatkoaika r.y. Viitattu 22.4.2012.
14. ↑  Hirvonen, Tuomas: Jatkoajan herra ratkaisi Raksilassa *yle.fi*.  24.3.2012. OULU:  Yleisradio Oy. Viitattu 18.3.2021.
15. ↑  Tilastot – Liiga *liiga.fi*.  24.3.2012. Jääkiekon SM-liiga Oy. Viitattu 22.4.2012.
16. ↑  Kärpät teki jatkosopimukset neljän pelaajansa kanssa *Jatkoaika.com*.  11.12.2012. Jatkoaika r.y. Viitattu 11.12.2012.
17. ↑  Elite Prospects - Kärpät *eliteprospects.com*. Everysport Media Group AB. Viitattu 16.10.2019. (englanniksi)
18. ↑  Elite Prospects - Kärpät *eliteprospects.com*. Everysport Media Group AB. Viitattu 16.10.2019. (englanniksi)
19. ↑  Alikoski ja Junttila jatkavat kärppänutussa *Jatkoaika.com*.  22.12.2014. Jatkoaika r.y. Viitattu 22.12.2014.
20. ↑  Elite Prospects - Kärpät *eliteprospects.com*. Everysport Media Group AB. Viitattu 16.10.2019. (englanniksi)
21. ↑  Julius Junttila siirtyy Ruotsiin *Jatkoaika.com*.  21.4.2016. Jatkoaika r.y. Viitattu 21.4.2016.
22. ↑  Junttilalle näytettiin ovea Luulajassa *Jatkoaika.com*.  12.6.2017. Jatkoaika r.y. Viitattu 13.6.2017.
23. ↑  Oulun Kärpät Twitterissä *twitter.com*.  7.9.2017. Oulun Kärpät Oy. Viitattu 18.3.2021.
24. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 16.10.2019. (englanniksi)
25. ↑  Seppänen, Antti: Julius Junttila on Liigan lokakuun pelaaja *liiga.fi*.  1.11.2017. Jääkiekon SM-liiga Oy. Viitattu 5.11.2017.
26. ↑  Vuorjoki, Jouko: Kiveen hakattu Kärppien ykkösketju on nyt hajotettu *ls24.fi*.  24.3.2018. Marva Media Oy. Viitattu 29.4.2018.
27. ↑  Edessä kuudes finaali – "Me ollaan tänään se joukkue" *oulunkarpat.fi*.  26.4.2018. Oulun Kärpät Oy. Viitattu 29.4.2018.
28. ↑  Kärppien tähtikaksikko ja Tapparan kapteeni siirtyvät samaan KHL-joukkueeseen *is.fi*.  27.4.2018. Sanoma Media Finland Oy. Viitattu 30.4.2018.
29. ↑  Koivunen, Tommi: Viime kaudella SM-liigassa loistaneen Julius Junttilan KHL-sopimus purettu! Ehti pelata vain 5 peliä *is.fi*.  14.9.2018. Sanoma Media Finland Oy. Viitattu 1.5.2023.
30. ↑  Saarinen, Ossi: KHL:stä lähtöpassit saaneen Julius Junttilan kausi jatkuu Ruotsissa *yle.fi*.  17.9.2018. Yleisradio Oy. Viitattu 17.9.2018.
31. ↑  Hentilä, Joonas: Kärpät helpotti CHL-putoamisen tuskaa pe­laa­ja­han­kin­nal­la – Julius Junttila palaa ou­lu­lais­jouk­ku­een riveihin *kaleva.fi*.  16.10.2019. Kaleva365 Oy. Viitattu 16.10.2019.
32. ↑  Seppä, Lassi: Kärpät vahvisti hyökkäystään entisestään − Julius Junttila palaa Ouluun *Jatkoaika.com*.  16.10.2019. Jatkoaika r.y. Viitattu 16.10.2019.
33. ↑  Elite Prospects - Kärpät *eliteprospects.com*. Everysport Media Group AB. Viitattu 18.3.2020. (englanniksi)
34. ↑  Hurmerinta, Eero: Julius Junttila Jokereihin − "Arvokas monipuolisuutensa ansiosta" *Jatkoaika.com*.  7.5.2020. Jatkoaika r.y. Viitattu 7.5.2020.
35. ↑  Hurmerinta, Eero: Julius Junttila palaa Kärppiin − myös tšekkipakki Sklenička matkaa Ouluun *Jatkoaika.com*.  28.2.2022. Jatkoaika r.y. Viitattu 28.2.2022.
36. ↑  Kärpät - Kookoo, 13.3.2023 *liiga.fi*.  13.3.2023. Jääkiekon SM-liiga Oy. Viitattu 1.5.2023.
37. ↑  Julius Junttilalle jatkosopimus – Joose Antonen siirtyy ensi kaudeksi Ouluun *karpat.fi*.  21.4.2023. Oulun Kärpät Oy. Viitattu 1.5.2023.
38. ↑  Tilanne 20.12.2020
39. ↑  Finland - Czech Republic (Line Up) *stats.swehockey.se*.  6.11.2014. Svenska Ishockeyförbundet. Viitattu 16.10.2019. (englanniksi)
40. ↑  FIN - RUS (3-0) *stats.swehockey.se*.  6.2.2020. Svenska Ishockeyförbundet. Viitattu 10.2.2020. (englanniksi)


|  |  |  |
| --- | --- | --- |
| Edeltäjä:**Mika Pyörälä** | **Lasse Oksanen -palkinnon voittaja**2018 | Seuraaja:**Oliwer Kaski** |

|  |  |  |
| --- | --- | --- |
| Edeltäjä:**Jukka Peltola** | **Jari Kurri -palkinnon voittaja**2018 | Seuraaja:**Otto Paajanen** |

|  |  |  |
| --- | --- | --- |
| Edeltäjä:**Mika Pyörälä** | **Kultaisen kypärän voittaja**2018 | Seuraaja:**Ville Leskinen** |

Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (**C**) |
12 Anttila |
13 Junttila |
18 Lepistö (**A**) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (**A**) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki

Kärpät – SM-liiga
4 Kivistö |
9 Berglund |
11 Peltonen |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
23 Kemppainen (**A**) |
25 Paaso |
27 Jakobsson |
29 Alasiurua |
30 Kokko |
31 Vedenpää |
42 Lohisalo |
48 Antonen |
51 Koskenkorva |
52 Koivisto |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
-- Koivunen  

Valmentajat Marjamäki – Mäntymaa – Sihvonen – Hilli – Jaakola